Na osnovu člana 32. Zakona o javnim nabavkama Bosne i Hercegovine ("Službeni glasnik BiH", broj: 39/14), a nakon provedenog konkurentskog zahtjeva za dostavu ponuda za nabavku roba**: „Reagensi za DR/2000 HACH portabl laboratoriju“** – tender br. KZ 13/18 (pozicija 114. iz Plana nabavki za 2018 godinu), zaključuje se:

**O K V I R N I S P O R A Z U M**

Između:

1. **KJKP "Vodovod i Kanalizacija" d.o.o. Sarajevo**, ul. Jaroslava Černija broj 8, Sarajevo (u daljem tekstu: ugovorni organ), koga zastupa v.d. direktora Azra Muzur, dipl. inž. građ.

i

2. **„Controlmatik BH“ d.o.o. Sarajevo**, ul.Terzibašina br. 16, Sarajevo, (u daljem tekstu: ponuđač), koga zastupa direktor Anesa Talić.

**Član 1.**

Ovim okvirnim sporazumom ugovorne strane regulišu okvirna pitanja vezana za realizaciju nabavke robe: **„Reagensi za DR/2000 HACH portabl laboratoriju“** za koje je proveden konkurentski zahtjev za dostavu ponuda.

Na osnovu ovog okvirnog sporazuma ugovorne strane će zaključiti pojedinačne ugovore kojim će bliže regulisati prava i obaveze za realizaciju ovog okvirnog sporazuma odnosno nabavku čija finansijska vrijednost odnosno period trajanja maksimalno može biti do iznosa i perioda utvrđeneg u članu 3. i članu 4. ovog sporazuma, a što će zavisiti od potreba i interesa ugovornog organa.

Pojedinačne nabavke odnosno ugovor obavezno će biti pod uslovima utvrđenim u tenderskoj dokumentaciji i prihvaćenoj ponudi.

**Član 2.**

Okvirni sporazum se zaključuje sa ponuđačem čija ponuda je izabrana kao najpovoljnija nakon provedenog konkurentskog zahtjeva za dostavu ponuda broj: **KZ 13/18**, objavljenog na Portalu javnih nabavki broj 247-7-1-34-3-111/18 od 07.03.2018. godine.

**Član 3.**

Ukupna vrijednost ovog okvirnog sporazuma sa popustom bez uključenog poreza na dodanu vrijednost iznosi: **11.994,00 KM** (slovima:jedanaesthiljadadevetstotinadevedesetčetiri i 00/100 KM).

**Član 4.**

Okvirni sporazum se zaključuje na period od 12 mjeseci od dana zaključivanja okvirnog sporazuma.

**Član 5.**

Robe koje su predmet okvirnog sporazuma su specificirane prema vrsti, količini i jediničnim cijenama u ponudi ponuđača broj: 2603001-18 od 26.03.2018.god, koja je sastavni dio okvirnog sporazuma.

**Član 6.**

Odredbe ovog okvirnog sporazuma ne mogu se mijenjati nakon njegovog zaključenja.

**Član 7.**

Ovaj okvirni sporazum primjenjuje se sa danom potpisivanja obje ugovorne strane.

**Član 8.**

Sve eventualne sporove ugovorne strane će rješavati mirnim putem, a ako u tome ne uspiju, nadležan je sud u Sarajevu.

**Član 9.**

Obavještenje o dodjeli okvirnog sporazuma će se objaviti na Portalu javnih nabavki.

**Član 10.**

Okvirni sporazum sačinjen je u 6 primjeraka, od kojih svaka ugovorna strana zadržava po 3 primjerka.

**Ponuđač:**  **Ugovorni organ:**

**v.d. Izvršni direktor**

**za vodovodni sistem**

\_\_\_\_\_\_\_\_\_\_\_\_\_\_\_\_\_\_\_\_

Salhudin Bakal, dipl.ing.maš.

**Direktor v.d. Direktor**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Anesa Talić  Azra Muzur, dipl. inž. građ.

Broj:\_\_\_\_\_\_\_\_\_ Broj:\_\_\_\_\_\_\_\_\_

Datum:\_\_\_\_\_\_\_\_\_\_ Datum:\_\_\_\_\_\_\_\_\_\_